rejauldu/bengali-wikipedia huggingface dataset:
thumb|180px|“স্বাধীনতা পুরস্কার”-এর স্বর্ণ পদক  সংস্কৃতিতে স্বাধীনতা পুরস্কার বাংলাদেশের লোকজ সংস্কৃতিতে অনন্য অবদানের স্বীকৃতি প্রদানের উদ্দেশ্যে প্রদত্ত একটি জাতীয় এবং এদেশের “সর্বোচ্চ বেসামরিক পুরস্কার”। শিল্প ও সংস্কৃতির বিভিন্ন ক্ষেত্রে অনন্য অবদানের স্বীকৃতি প্রদানের উদ্দেশ্যে ১৯৭৭ সাল থেকে এই ক্ষেত্রে স্বাধীনতা পুরস্কার প্রদান করা হচ্ছে এবং ১৯৭৭ সালে প্রথমবারের মতো “স্বাধীনতা পুরস্কার” প্রচলণকালীনই জয়নুল আবেদীন (মরণোত্তর) ও রুনা লায়লাকে “সংস্কৃতিতে স্বাধীনতা পুরস্কার” প্রদান করা হয়।   বিজয়ীদের তালিকা  +চাবি  মরণোত্তর সম্মননা  বছর চিত্র বিজয়ী পুরস্কারপ্রাপ্তির কারণ সূত্র ১৯৭৭ 75px শিল্পাচার্য জয়নুল আবেদিন ()(২৯ ডিসেম্বর ১৯১৪ – ২৮ মে ১৯৭৬) চিত্রকলায় অসামান্য অবদান  75px রুনা লায়লা(জন্ম: ১৭ নভেম্বর ১৯৫২) সঙ্গীতে অসামান্য অবদান  ১৯৭৮ দেওয়া হয় নি ১৯৭৯ দেওয়া হয় নি ১৯৮০  ১৯৮১  ১৯৮২  ১৯৮৩  ১৯৮৪  ১৯৮৫  ১৯৮৬  ১৯৮৭  ১৯৮৮  ১৯৮৯  ১৯৯০  ১৯৯১  ১৯৯২  ১৯৯৩  ১৯৯৪  ১৯৯৫  ১৯৯৬  ১৯৯৭  ১৯৯৮  ১৯৯৯  ২০০০  ২০০১  ২০০২ থাম্ব|কণ্ঠশিল্পী/গীতিকার/সুরকার আব্দুল লতিফআব্দুল লতিফ জন্ম:১৯২৫ ইং  মৃত্যু:২০০৫ ইংসংগীতে অসাধারণ অবদানের জন্য[৩][৪][৫] [৬] ২০০৩  ২০০৪  ২০০৫  ২০০৬  ২০০৭  ২০০৮  ২০০৯  ২০১০  ২০১১  ২০১২  ২০১৩  ২০১৪  ২০১৫  ২০১৬  ২০১৭  ২০১৮  ২০১৯ ২০২০ফেরদৌসী মজুমদার কালীপদ দাস   আরও দেখুন   স্বাধীনতা পুরস্কার;  সংস্কৃতিতে স্বাধীনতা পুরস্কার।   তথ্যসূত্র    বহিঃসংযোগ   ১৯৭৭ সাল থেকে ২০১৭ সাল পর্যন্ত স্বাধীনতা পুরস্কারপ্রাপ্ত ব্যক্তি/প্রতিষ্ঠানের সম্পূর্ণ তালিকা।  বিষয়শ্রেণী:স্বাধীনতা পুরস্কার বিষয়শ্রেণী:১৯৭৭-এ প্রবর্তিত পুরস্কার বিষয়শ্রেণী:১৯৭৭-এ বাংলাদেশে প্রতিষ্ঠিত
থাম্ব|260px|নিবাতকবচের সাথে যুদ্ধরত অর্জুন, বালিনীয় চিত্রকলা  নিবাতকবচ হলো এক শ্রেণির দৈত্য। কশ্যপ মুনি ও দিতির পুত্র নিবাতকবচ হিন্দু পুরাণে অসুর শ্রেণিভুক্ত। তারা রাবণ ও অর্জুনের সাথে যুদ্ধে লিপ্ত হয়। এর মাঝে অর্জুনের সাথে যুদ্ধে তাদের সংহার ঘটে।  দৈত্যকুলে প্রায় তিন কোটি নিবাতকবচের জন্ম হয়। কালকেয়দের সাথে মৈত্রী করে তারা যুদ্ধে দেবতাদের পরাজিত করে। পুরাণমতে, তারা জাদুবিদ্যা ও অস্ত্রচালনায় সিদ্ধহস্ত। শত্রুদের পরাজিত করতে তারা শক্তিশালী অস্ত্র নির্মাণ করে প্রয়োগ করে।   সাহিত্যে উল্লেখ   রামায়ণ  নিবাতকবচেরা ব্রহ্মার বর লাভ করে সমুদ্রের নিচে মনিমতী নামের শহরে বাস করে এবং পৃথিবীতে ত্রাস বিস্তার করে। রামায়ণ-এ রাবণ ও তার পুত্র মেঘনাদ, অতিকায় এবং তাদের সেনাবাহিনী নিবাতকবচ জাতিকে আক্রমণ করে। কিন্তু শত বছরের বেশি সময় ধরে যুদ্ধ করার পরেও তাদের পরাজিত করতে ব্যর্থ হয়। ব্রহ্মার মধ্যস্থতায় এরপর দুই পক্ষের মধ্যে সন্ধি স্থাপিত হয়।   মহাভারত  মহাভারত অনুসারে, ইন্দ্র অর্জুনের থেকে তার দক্ষিণাস্বরূপ নিবাতকবচের ধ্বংস কামনা করেন। ইন্দ্রের বর্ণনায় তার শত্রু নিবাতকবচেরা সমুদ্রের নিচে দুর্গ করে বসবাস করে, তারা সংখ্যায় ত্রিশ লক্ষ এবং দর্শন ও শক্তিতে একে অপরের সমকক্ষ। অর্জুনের উদ্দেশ্য সাধনে ইন্দ্র তার নিজের রথী মাতলিকে প্রেরণ করেন। দেবতারা অর্জুনকে দেবদত্ত নামের একটি শঙ্খ প্রদান করেন এবং মাতলি তার নিজের গায়ের মতো অলঙ্কার প্রদান করেন। তারা যখন নিবাতকবচ দুর্গের তোরণের কাছে আসেন, ইন্দ্র তাদের হত্যা করতে এসেছেন মনে করে তারা দুর্গের দরজা বন্ধ করে দেয়। অর্জুন দেবদত্ত শঙ্খ বাজালে নিবাতকবচেরা তাকে আক্রমণ করে এবং ত্রিশূল, বাণ ও তীর ছুঁড়ে মারে। অর্জুন তার গাণ্ডীব থেকে তীর ছুঁড়ে মারলে হাজার হাজার নিবাতকবচের মৃত্যু ঘটে। নিবাতকবচেরা এই সময় অদৃশ্য হয়ে যায় এবং অর্জুনের ওপর আক্রমণ করতে থাকে। অর্জুন যখন বুঝতে পারে তার সামনে দৈত্যদের হত্যা করার জন্য বাধা পাচ্ছে, তখন মাতলি অর্জুনকে বজ্রাস্ত্র প্রয়োগের উপদেশ দেয়। অর্জুন কথামতো বজ্র প্রয়োগ করে এবং নিবাতকবচের মৃত্যু ঘটে। অর্জুন মনিমতী নগরে প্রবেশ করে। সেখানকার নারীরা তাদের গৃহে আশ্রয় প্রার্থনা করে। মাতলি জানায় এই নগর পূর্বে দেবতাদের ছিল। কিন্তু ব্রহ্মার বর পেয়ে নিবাতকবচেরা এই নগর দখল করে নিয়েছিল। ব্রহ্মা এরপর ইন্দ্রকে এই নগর ফিরে পেতে আশ্বস্ত করেন। এরপর মাতলি অর্জুনকে পার্শ্ববর্তী হিরণ্যপুরে নিয়ে যায়।   জাভানীয় রামায়ণ  জাভানীয় ভাষার কাকবিন রামায়ণ-এ অর্জুনবিবাহ নামের একটি পর্বের উপস্থিতি দেখা যায়, যেখানে নিবাতকবচদের সাথে অর্জুনের যুদ্ধের বিশদ বর্ণনা পাওয়া যায়। এই রামায়ণে দানবদের নগরীকে মণিমন্তক নামে সম্বোধন করা হয়। এখানে অর্জুনের পাশাপাশি দেবতাদের রাজা শক্র এবং সুপ্রভা নামের এক অপ্সরার উল্লেখ পাওয়া যায়, যারা নিবাতকবচবধে অর্জুনকে সাহায্য করেন।অর্জুনবিবাহ, ইংরেজিতে অনুবাদ: স্টুয়ার্ট রবসন, সংযোগ: https://library.oapen.org/handle/20.500.12657/34659   আরও দেখুন   অসুর  অসুরদের তালিকা  কালকেয়  দানব  দৈত্য   তথ্যসূত্র   বিষয়শ্রেণী:অসুর বিষয়শ্রেণী:দৈত্য
ভারতীয় পররাষ্ট্র মন্ত্রণালয়ের ২০২৪ সালের তথ্যানুযায়ী বাংলাদেশে প্রায় ১৯ হাজার ভারতীয় নাগরিক রয়েছে, যার মধ্যে প্রায় ৯ হাজার জন  শিক্ষার্থী। তবে ধারণা করা হয়, সবমিলিয়ে বাংলাদেশে প্রায় পাঁচ লাখ ভারতীয় কাজ করে, তাদের অধিকাংশেরই পর্যটন ভিসায় এসে কাজ করেন।   ধারণা করা হয়, ভারতীরা বাংলাদেশের বিভিন্ন প্রতিষ্ঠানে (যেমন: এনজিও, গার্মেন্টস, টেক্সটাইল, আইটি সংস্থায়) কর্মরত রয়েছেন। ২০১২ সালে, বাংলাদেশ ভারতের বৈদেশিক মুদ্রা অর্জনক্ষেত্র হিসেবে পঞ্চম দেশ হিসেবে চিহ্নিত হয়। সে বছর এই ভারতীয় অভিবাসীরা বাংলাদেশ থেকে ৩.৭ বিলিয়ন ইউএস ডলার উপার্জন করে ভারতে পাঠিয়েছে।   আরো দেখুন    ভারতে বসবাসরত বাংলাদেশী   তথ্যসূত্র   বিষয়শ্রেণী:বাংলাদেশ–ভারত সম্পর্ক বিষয়শ্রেণী:বাংলাদেশের জাতিগোষ্ঠী বিষয়শ্রেণী:দেশ অনুযায়ী ভারতীয় বিক্ষিপ্ত উদ্বাসন বিষয়শ্রেণী:ভারতীয় বংশোদ্ভূত বাংলাদেশী ব্যক্তি
চাষীরহাট বাংলাদেশের নোয়াখালী জেলার অন্তর্গত সোনাইমুড়ি উপজেলার একটি ইউনিয়ন।   আয়তন  চাষীরহাট ইউনিয়নের আয়তন ৬.৫১ বর্গ কিলোমিটার।   জনসংখ্যা  ২০১১ সালের আদমশুমারি অনুযায়ী চাষীরহাট ইউনিয়নের জনসংখ্যা ১৩,৭৪৬ জন।   অবস্থান ও সীমানা  সোনাইমুড়ি উপজেলার উত্তরাংশে চাষীরহাট ইউনিয়নের অবস্থান। এ ইউনিয়নের পশ্চিমে নদনা ইউনিয়ন, দক্ষিণ-পশ্চিমে সোনাইমুড়ি পৌরসভা, দক্ষিণে বারগাঁও ইউনিয়ন, পূর্বে সেনবাগ উপজেলার ছাতারপাইয়া ইউনিয়ন এবং উত্তরে কুমিল্লা জেলার মনোহরগঞ্জ উপজেলার নাথেরপেটুয়া ইউনিয়ন ও বিপুলাসার ইউনিয়ন অবস্থিত।   প্রশাসনিক কাঠামো  চাষীরহাট ইউনিয়ন সোনাইমুড়ি উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম সোনাইমুড়ি থানার আওতাধীন। এটি জাতীয় সংসদের ২৬৮নং নির্বাচনী এলাকা নোয়াখালী-১ এর অংশ। এ ইউনিয়নের গ্রামগুলো হল:  কাবিলপুর  খোদখাস্তা  কৈয়া  উত্তর জাহানাবাদ  পদুয়া  পোরকরা  রথী  সাহারপার   শিক্ষা ব্যবস্থা  ২০১১ সালের আদমশুমারি অনুযায়ী চাষীরহাট ইউনিয়নের স্বাক্ষরতার হার ৫৩.২%। এ ইউনিয়নে ১টি মাধ্যমিক বিদ্যালয় এবং ৬টি প্রাথমিক বিদ্যালয় রয়েছে।   শিক্ষা প্রতিষ্ঠান   <p align="center">প্রাথমিক বিদ্যালয়  খোদখাস্তা রেজিস্টার্ড বেসরকারি প্রাথমিক বিদ্যালয়  কাবিলপুর সরকারি প্রাথমিক বিদ্যালয়  পোরকরা সরকারি প্রাথমিক বিদ্যালয়  রথী গোবিন্দপুর সরকারি প্রাথমিক বিদ্যালয়  সাহারপাড় সরকারি প্রাথমিক বিদ্যালয়  পূর্ব কাঠালী সরকারি প্রাথমিক বিদ্যালয়  চাষীরহাট নুরুল হক প্রাথমিক বিদ্যালয়।   উল্লেখযোগ্য ব্যক্তি    যোগাযোগ ব্যবস্থা   সোনাইমুড়ী উপজেলা হতে সিএনজি অথবা বাস যোগে উত্তর দিকে আসলেই ইউপি কমপ্লেক্স দেখা যাবে। কুমিল্লার দিক থেকে আসতে হলে তাহলে লাকসামের রোডে বাসে যোগে দক্ষিণ দিকে আসলেই ইউপি কমপ্লেক্স দেখা যাবে।   খাল ও নদী  <p align="center">খাল ও নদীর তালিকা  চাষীরহাট-সোনাইমুড়ী সংযোগ খাল  চাষীরহাট-ছাতারপাইয়া সংযোগ খাল  কৈয়া-পাচতুফা-খোদখাস্তা-সাহারপাড় সংযোগ খাল   হাট-বাজার  <p align="center">হাট-বাজারের তালিকা  ভুঁইয়ার বাজার  চাষীরহাট নতুন বাজার   দর্শনীয় স্থান   পোরকরা ভুঁইয়া বাড়ী জামে মসজিদ  পোরকরা শহীদি জামে মসজিদ   জনপ্রতিনিধি  <p align="center">বর্তমান পরিষদ  নামপদবিনির্বাচিত এলাকাদলমোঃ হানিফ চেয়ারম্যানমোঃ ময়নামুল হকসাধারণ সদস্য০১নং ওয়ার্ডআলমগীর হোসেনসাধারণ সদস্য০২নং ওয়ার্ডমোঃ মহসিনসাধারণ সদস্য০৩নং ওয়ার্ডমোঃ আবুল কাশেমসাধারণ সদস্য০৪নং ওয়ার্ডমোবারক উল্যাহসাধারণ সদস্য০৫নং ওয়ার্ডরফিকুল ইসলামসাধারণ সদস্য০৬নং ওয়ার্ডমোহাম্মদ এনায়েত উল্যাহসাধারণ সদস্য০৭নং ওয়ার্ডমুহাম্মদ ফখরুল ইসলাম চৌধুরীসাধারণ সদস্য ০৮নং ওয়ার্ডমোঃ নুরু নবীসাধারণ সদস্য০৯নং ওয়ার্ডছালেহা বেগমসংরক্ষিত মহিলা সদস্য০১, ০২ ও ০৩নং ওয়ার্ডকামরুন নাহারসংরক্ষিত মহিলা সদস্য০৪, ০৫ ও ০৬নং ওয়ার্ডসামছুর নাহারসংরক্ষিত মহিলা সদস্য০৬, ০৭ ও ০৯নং ওয়ার্ড   আরও দেখুন   সোনাইমুড়ি উপজেলা  সোনাইমুড়ি থানা  নোয়াখালী জেলা   তথ্যসূত্র    বহিঃসংযোগ   বিষয়শ্রেণী:সোনাইমুড়ি উপজেলার ইউনিয়ন
এস্থার অনিল (জন্ম: ২৭ আগস্ট ২০০১) একজন ভারতীয় চলচ্চিত্র অভিনেত্রী, যিনি মূলত মালয়ালম চলচ্চিত্রে অভিনয় করে থাকেন। ২০১০ সালে নাল্লাভান চলচ্চিত্রে শিশু শিল্পী হিসাবে অভিনয়ের মাধ্যমে তিনি কর্মজীবন শুরু করেছিলেন। ২০১৩ সালে আনুমল জর্জ (অনু) চরিত্রে নাট্য-থ্রিলার চলচ্চিত্র দৃশ্যম এবং ২০২০ সালে ওলু চলচ্চিত্রে শিরোনাম ভূমিকায় অভিনয়ের জন্য তিনি অধিক পরিচিত। এস্থার অনিল ২০১৬ সালে শ্রেষ্ঠ শিশু শিল্পী বিভাগে কেরল চলচ্চিত্র সমালোচক সমিতির পুরস্কার অর্জন করেছিলেন। তিনি দৃশ্যম-এ অভিনয়ের পাশাপাশি চলচ্চিত্রটির তেলুগু এবং তামিল পুনর্নির্মাণ যথাক্রমে দ্রুশ্যম (২০১৩) এবং পাপনসাম (২০১৫)-এও অভিনয় করেছিলেন। তিনি অমুক্তিপ্রাপ্ত তামিল চলচ্চিত্র কুঝালী-তে নায়িকার ভূমিকায় অভিনয় করেছিলেন। তিনি মালয়ালম চলচ্চিত্র জোহর-এ মুখ্য চরিত্রে অভিনয় করতে চলেছেন, চলচ্চিত্রটি নবাগতদের নিয়ে নির্মিত হবে।   চলচ্চিত্রের তালিকা  + সূত্র  এখনও মুক্তি না পাওয়া চলচ্চিত্রগুলি বোঝায়   বছর  চলচ্চিত্র  ভূমিকা  ভাষা  ২০১০  নাল্লাভান  মল্লী   মালয়ালম ২০১০  ওরু নাল ভারুম  নন্দকুমারের মেয়ে  মালয়ালম  ২০১৩  দৃশ্যম  আনুমল "আনু" জর্জ  মালয়ালম  ২০১৩  দ্রুশ্যম  আনু  তেলুগু ২০১৫  পাপনাশম  মীনা সিয়াম্বুলিঙ্গম  তামিল  ২০১৯  মিস্টার অ্যান্ড মিসেস রাউডি  আনু  মালয়ালম  ২০১৯  ওলু  ওলু  মালয়ালম  ২০২০  জ্যাক অ্যান্ড জিল  আরতি  মালয়ালম    টেলিভিশন ধারাবাহিক   বছর  কার্যক্রম  ভূমিকা    ২০১৮  বর্তমান  টপ সিঙ্গার  উপস্থাপিকা      পুরস্কার   বছর  অনুষ্ঠান  বিভাগ  ফলাফল    ২০১৬  কেরল চলচ্চিত্র সমালোচক সমিতির পুরস্কার  শ্রেষ্ঠ শিশু শিল্পী       তথ্যসূত্র    বহিঃসংযোগ      বিষয়শ্রেণী:২০০১-এ জন্ম বিষয়শ্রেণী:জীবিত ব্যক্তি বিষয়শ্রেণী:তামিল চলচ্চিত্র অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:মালয়ালম চলচ্চিত্র অভিনেত্রী বিষয়শ্রেণী:তেলুগু চলচ্চিত্র অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:ভারতীয় শিশু অভিনেত্রী বিষয়শ্রেণী:সন্তোষাম চলচ্চিত্র পুরস্কার বিজয়ী
সমগ্র রুশ লীগ ফর উইমেনস ইকুয়ালিটি () ১৯০৭ থেকে ১৯১৭ সালের অক্টোবর বিপ্লব পর্যন্ত রুশ সাম্রাজ্যের সবচেয়ে গুরুত্বপূর্ণ নারী সংগঠন ছিল। এটি আনুষ্ঠানিকভাবে ১৯০৭ সালের ৬ মার্চ নিবন্ধিত হয়েছিল। এর সদস্যপদটি মহিলাদের মধ্যে সীমাবদ্ধ ছিল এবং সাধারণত ১,৫০০ থেকে ২,০০০ সদস্য ছিল যার প্রধান শাখা মস্কো ও সেন্ট পিটার্সবার্গে ও খারকভ এবং টমস্ক সহ বেশ কয়েকটি ছোট আঞ্চলিক শাখা রয়েছে। এটি তিন বছরের মেয়াদে ১৬ সদস্যের কাউন্সিল দ্বারা পরিচালিত হয়েছিল। জিনাইদা মিরোভিচ, আনা কালমানোভিচ, লিউডমিলা রুটসেন, আরিয়াডনা তিরকোভা-উইলিয়ামস এবং জেকাতেরিনা শচেপকিনা সহ অনেক প্রাক্তন সদস্য এবং ইউনিয়ন ফর উইমেনস ইকুয়ালিটির নেতারা লীগে যোগ দিয়েছিলেন।  লীগ মানবহিতৈষী লক্ষ্য, শিক্ষা ও পারস্পরিক সহায়তার সাথে সমান অধিকারের রাজনৈতিক এজেন্ডাকে একত্রিত করেছিল। লীগ রাজ্য ডুমাকে তদবির করেছিল ও উত্তরাধিকার অধিকারের সমান আইন পাস করতে এবং বিবাহিত মহিলাদের জন্য পাসপোর্ট বিধিনিষেধ অপসারণ করতে সফল হয়েছিল, কিন্তু একাধিক প্রচেষ্টা সত্ত্বেও মহিলাদের ভোটাধিকার আইন পাস করতে ব্যর্থ হয়েছে। লীগ ২৩-২৯ ডিসেম্বর ১৯০৮ সালে প্রথম সমগ্র রুশ মহিলা কংগ্রেস ও ২৬ ডিসেম্বর ১৯১২ - ৪ জানুয়ারী ১৯১৩ সালে মহিলাদের শিক্ষা সম্পর্কিত প্রথম সমগ্র রুশ কংগ্রেস সহ মহিলা কংগ্রেসের আয়োজন করেছিল। ১৯১৭ সালের ফেব্রুয়ারী বিপ্লব ও আন্তর্জাতিক নারী দিবস উদযাপন লীগটিকে আরও শক্তিশালী করেছিল। ২০ মার্চ, লীগ সিটি ডুমা থেকে রাজ্য ডুমা পর্যন্ত প্রায় ৪০,০০০ মহিলার সাথে একটি গণ বিক্ষোভের আয়োজন করেছিল। পলিকসেনা এন শিশকিনা-ইয়াভিনের নেতৃত্বে লীগ নতুন শাসনের অধীনে মহিলাদের জন্য সমান ভোটদান এবং অন্যান্য অধিকারের দাবিতে রাশিয়ার অস্থায়ী সরকারের কাছে একটি আবেদনও জমা দেয়।Shishkina-Iavein, P. N. VIA Record: Shishkina-Iavein, Poliksena Nesterovna (1875-1947) Petition from March 4, 1917 to the Russian Provisional Government. দুই দিন পর নারীরা রুশ অস্থায়ী সরকারের প্রধান প্রিন্স জর্জি লভভের কাছ থেকে নারীদের ভোটাধিকারের প্রতিশ্রুতি পান। আইনটি ১৯১৭ সালের ২০ জুলাই পাস হয়েছিল। অক্টোবর বিপ্লবের পরপরই লীগটি ভেঙে যায়।  তথ্যসূত্র   বিষয়শ্রেণী:১৯০৭-এ প্রতিষ্ঠিত সংগঠন
দেভলেত হাতুন প্রথম বায়েজীদের স্ত্রী।এবং সুলতান প্রথম মুহাম্মদ এর মা। (Ottoman Turkish: دولت خاتون‎;)   জীবনী  দেভলেত হাতুন ছিলেন সুলতান প্রথম বায়েজীদের শেষ স্ত্রী। তার পূর্ব তার নাম দাউলত বিনতে-ই আব্দুল্লাহ হিসাবে নিবন্ধিত রয়েছে। এর দ্বারা বোঝা যায় যে প্রথম মুহাম্মদের মা ছিলেন অ-তুর্কি বংশোদ্ভূত।  যদিও তার কবরের কাছে চিহ্ন (পরবর্তী বিভাগে ছবিটি দেখুন) বলছেন যে দেভলেত Germiyanid এর কন্যা অর্থাত তুর্কি প্রিন্সের কন্যা, তিনি জাতিগতভাবে তুর্কি বংশোদ্ভুত ছিল।তার পিতা(Yakup II of Germiyan) জেরমিয়ানের দ্বিতীয় ইয়াকুব অথবা(Süleyman of Germiyan)জেরমিয়ানের সুলাইমান।  দেভলেত হাতুন ২৩ জানুয়ারী ১৪১৪ সালে মারা যান  এবং বুরসার দেভলেত হাতুন মাজার (Türbesi) এ সমাহিত করা হয়।   তথ্যসূত্র   বিষয়শ্রেণী:১৪১৪-এ মৃত্যু বিষয়শ্রেণী:উসমানীয় সুলতানের সহধর্মিণী বিষয়শ্রেণী:১৪শ শতাব্দীর উসমানীয় সাম্রাজ্যের ব্যক্তি বিষয়শ্রেণী:১৪শ শতাব্দীর ক্রীতদাস বিষয়শ্রেণী:১৪শ শতাব্দীর উসমানীয় সাম্রাজ্যের ক্রীতদাস
বারুইপুর জংশন রেলওয়ে স্টেশন হল কলকাতা শহরতলি রেলওয়ের একটি জংশন স্টেশন। এই রেলওয়ে স্টেশনটি শিয়ালদহ রেলওয়ে স্টেশন থেকে  আনুমানিক  দূরে শিয়ালদহ–নামখানা লাইনে অবস্থিত। এটি ভারতীয় রেলের অধীনস্থ পূর্ব রেলের আওতাধীন। বারুইপুর জংশন রেলওয়ে স্টেশনটি শিয়ালদহ রেল বিভাগের ব্যস্ততম রেলওয়ে স্টেশনগুলির মধ্যে অন্যতম। দৈনিক ৮০ জোড়ারও বেশি ইএমইউ লোকাল ট্রেন এই রেলওয়ে স্টেশনের মাধ্যমে চলাচল করে। বারুইপুর জংশন রেলওয়ে স্টেশনটি ভারতের পশ্চিমবঙ্গ রাজ্যের দক্ষিণ চব্বিশ পরগনা জেলায় অবস্থিত। এই রেলওয়ে স্টেশনটি বারুইপুর ও তার পার্শ্ববর্তী এলাকাগুলিতে রেল পরিষেবা প্রদান করে।  ভৌগোলিক অবস্থান  বারুইপুর জংশন রেলওয়ে স্টেশনের অবস্থান হল । এর গড় উচ্চতা হল ।  ইতিহাস ১৮৮২ খ্রিষ্টাব্দে ইস্টার্ন বেঙ্গল রেলওয়ে শিয়ালদহ থেকে বারুইপুর পর্যন্ত  বিস্তৃত ব্রডগেজ রেলপথ নির্মাণ করেছিল।  বৈদ্যুতিকরণ শিয়ালদহ থেকে বারুইপুর পর্যন্ত এই রেলপথটির বৈদ্যুতিকরণ প্রক্রিয়াটি ১৯৬৫–৬৬ সালে ২৫ কেভি এসি ওভারহেড সিস্টেমের দ্বারা সম্পন্ন হয়েছিল।  তথ্যসূত্র  বহিঃসংযোগ          বিষয়শ্রেণী:পশ্চিমবঙ্গের জংশন রেলওয়ে স্টেশন বিষয়শ্রেণী:দক্ষিণ চব্বিশ পরগনা জেলার রেলওয়ে স্টেশন বিষয়শ্রেণী:কলকাতা শহরতলি রেল স্টেশন বিষয়শ্রেণী:শিয়ালদহ দক্ষিণ লাইন (কলকাতা শহরতলি রেল) বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন বিষয়শ্রেণী:১৮৮২-এ ভারতে প্রতিষ্ঠিত বিষয়শ্রেণী:১৮৮২-এ ভারতে চালু রেলওয়ে স্টেশন বিষয়শ্রেণী:শিয়ালদহ রেল বিভাগ
সুনামগঞ্জ-৫ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি সুনামগঞ্জ জেলায় অবস্থিত জাতীয় সংসদের ২২৮নং আসন।  সীমানা সুনামগঞ্জ-৫ আসনটি সুনামগঞ্জ জেলার দোয়ারাবাজার উপজেলা ও ছাতক উপজেলা নিয়ে গঠিত। নির্বাচিত সাংসদ নির্বাচন  সদস্য  দল ১৯৮৬ আবুল হাসনাত মোঃ আব্দুল হাই জাতীয় পার্টি ১৯৮৮কলিম উদ্দিন আহমেদ মিলনজাতীয় সমাজতান্ত্রিক দল ১৯৯১ আবদুল মজিদ জাতীয় পার্টি (এরশাদ) ফেব্রুয়ারি ১৯৯৬কলিম উদ্দিন আহমেদ মিলন স্বতন্ত্র জুন ১৯৯৬ মুহিবুর রহমান মানিক বাংলাদেশ আওয়ামী লীগ ২০০১ কলিম উদ্দিন আহমেদ মিলন বাংলাদেশ জাতীয়তাবাদী দল ২০০৮ মুহিবুর রহমান মানিক বাংলাদেশ আওয়ামী লীগ ২০১৪ মুহিবুর রহমান মানিক বাংলাদেশ আওয়ামী লীগ ২০১৮ মুহিবুর রহমান মানিক বাংলাদেশ আওয়ামী লীগ২০২৪ মুহিবুর রহমান মানিক বাংলাদেশ আওয়ামী লীগ   নির্বাচন    ২০০০-এর দশকে নির্বাচন    ১৯৯০-এর দশকে নির্বাচন    তথ্যসূত্র   বহিঃসংযোগ  প্রথম আলোতে সুনামগঞ্জ-৫  বিষয়শ্রেণী:সুনামগঞ্জ জেলার জাতীয় সংসদীয় আসন বিষয়শ্রেণী:১৯৮৪-এ বাংলাদেশে প্রতিষ্ঠিত
thumb|বাসবী নন্দী বাসবী নন্দী (৫ ডিসেম্বর ১৯৩৯ - ২৩ জুলাই ২০১৮) একজন বাঙ্গালি চলচ্চিত্র অভিনেত্রী। বনপলাশীর পদাবলী চলচ্চিত্রে অভিনয়ের জন্য তিনি ১৯৭৪ সালে বেঙ্গল ফিল্ম জার্নালিস্ট’স অ্যাসোসিয়েশন থেকে শ্রেষ্ঠ সহ-অভিনেত্রীর পুরস্কার পুরস্কার পান।  জন্ম বাসবী নন্দীর জন্ম ১৯৩৯ সালে। তার বাবা বি.এল. নন্দী ঢাকায় একজন সুপরিচিত ডাক্তার ছিলেন। নন্দী কলকাতার ইউনাইটেড মিশনারি গার্লস হাই স্কুলের গণ্ডি পেরিয়ে আশুতোষ কলেজ থেকে আইএ পাস করেন।  কর্মজীবন সঙ্গীত ছোটবেলা থেকেই গান ও ধ্রুপদী নৃত্যে তার আগ্রহ ছিল। সতীনাথ মুখোপাধ্যায় আর উৎপলা সেনের কাছে তিনি বাংলা গানের তালিম নেন। তিনি ছিলেন গোবিন্দন কুট্টির ছাত্রী। তিনি আধুনিক বাংলা গান এবং রবীন্দ্র সঙ্গীতের উপর নিজের সঙ্গীত রেকর্ড প্রকাশ করেছিলেন। এছাড়া তিনি কয়েকটি চলচ্চিত্রে প্লেব্যাক গায়িকা হিসেবে গান করেন।  চলচ্চিত্র ১৯৫৮ সালে ‘যমালয়ে জীবন্ত মানুষ’ চলচ্চিত্রে অভিনয়ের মাধ্যমে তার অভিষেক ঘটে। উত্তম কুমারের নায়িকা হিসেবেও বেশ কিছু চলচ্চিত্রে অভিনয় করেছেন তিনি।  মঞ্চ নাটক কলকাতার সব কটি মঞ্চেই অভিনয় করেন বাসবী নন্দী। স্টার থিয়েটারে ‘কারাগার’ (১৯৬২), রঙমহলে ‘সেইম-সাইড’ (১৯৬৮/৬৯), বিজন থিয়েটারে ‘শ্রীমতী ভয়ঙ্করী’ (১৯৮০) তার উল্লেখযোগ্য নাটক।  চলচ্চিত্র  যমালয়ে জীবন্ত মানুষ (১৯৫৮)  মৃতের মর্ত্যে আগমন  অভয়া ও শ্রীকান্ত  দো দিলোঁ কি দস্তান (হিন্দি)  বাঘিনী  নবরাগ  কায়াহীনের কাহিনী  বনপলাশীর পদাবলী (১৯৭৩)  সেই চোখ  রাতের কুহেলি  শত্রুপক্ষ  গজমুক্তা  আমি সে ও সখা  মৃত্যু তিনি ২৩ জুলাই ২০১৮ সালে হৃদরোগে আক্রান্ত হয়ে মারা যান।  তথ্যসূত্র  বহিঃসংযোগ    বিষয়শ্রেণী:১৯৩৯-এ জন্ম বিষয়শ্রেণী:২০১৮-এ মৃত্যু বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:বাংলা চলচ্চিত্র অভিনেত্রী বিষয়শ্রেণী:২০শ শতাব্দীর ভারতীয় অভিনেত্রী বিষয়শ্রেণী:বাঙালি হিন্দু বিষয়শ্রেণী:১৯৩৫-এ জন্ম
নিজামিয়া (, , ) হল উচ্চশিক্ষার জন্য মধ্যযুগের একপ্রকার শিক্ষাপ্রতিষ্ঠানের সমষ্টি যা নিজামুল মুলক কর্তৃক সূচিত হয়। নিজামিয়া শব্দটি তার নাম থেকে সৃষ্ট। সেলজুক সাম্রাজ্যের সূচনালগ্নে সৃষ্ট এসব সুন্নি ইসলামি শিক্ষাপ্রতিষ্ঠানগুলো মাদ্রাসার মডেল হিসেবে বিবেচিত হয়।Ed(s). "al- Niẓāmiyya , al- Madrasa." Encyclopaedia of Islam, Second Edition. Edited by: P. Bearman , Th. Bianquis , C.E. Bosworth , E. van Donzel and W.P. Heinrichs. Brill, 2010, retrieved 20(03/2010)  নিজামিয়া প্রতিষ্ঠানগুলো ছিল মুসলিম বিশ্বে উচ্চ শিক্ষার জন্য প্রথম সুসংগঠিত শিক্ষাপ্রতিষ্ঠান। এখানকার শিক্ষার মান মুসলিম বিশ্বে সর্বোৎকৃষ্ট ছিল এবং ইউরোপেও এগুলো সমাদৃত ছিল। রাজকীয় ব্যবস্থাপনা ও অভিজাতদের মাধ্যমে এই প্রতিষ্ঠানগুলো আর্থিক, রাজনৈতিক ও আধ্যাত্মিকভাবে সহায়তা পেত। কিছু পণ্ডিতের মতে নিজামিয়া মাদ্রাসা প্রতিষ্ঠার উদ্দেশ্য ছিল তখনকার সময় বর্ধিষ্ণু ইসমাইলি মতবাদকে মোকাবেলা করা। নিজামুল মুলক তার বিখ্যাত গ্রন্থ সিয়াসাতনামার একটি অনুচ্ছেদে ইসমাইলি মতবাদকে প্রত্যাখ্যান করেছেন।Virani, Shafique N. The Ismailis in the Middle Ages: A History of Survival, A Search for Salvation (New York: Oxford University Press, 2007), 73.  সবচেয়ে বিখ্যাত শিক্ষাপ্রতিষ্ঠান ছিল বাগদাদের নিজামিয়া মাদ্রাসা যা ১০৬৫ খ্রিষ্টাব্দে প্রতিষ্ঠিত হয়। নিজামুল মুলক দার্শনিক ও ধর্মতাত্ত্বিক আল-গাজ্জালিকে এর অধ্যাপক নিযুক্ত করেন। পারস্যের কবি সাদি বাগদাদ নিজামিয়ার ছাত্র ছিলেন। অন্যান্য নিজামিয়া বিদ্যালয়গুলো নিশাপুর, আমুল, বাল্‌খ, হেরাত ও ইসফাহানে অবস্থিত ছিল।  নিজামুল মুলক ১০৯২ খ্রিষ্টাব্দে ইসফাহান থেকে বাগদাদ যাওয়ার সময় নিহত হন। বেশ কিছু বই অনুযায়ী শিয়াদের একটি বিভাগ ইসমাইলি হাশাশিনদের হাতে তিনি নিহত হন।  বাগদাদ নিজামিয়ার একজন কর্মকর্তা মুগাতিল ইবনে বাকরি বলেন যে তার ধারণা অনুযায়ী প্রথম মালিক শাহর আদেশে একটি সুন্নি-শিয়া বিতর্কের পর নিজামুল মুলক ও মালিক শাহ দুজনেই আততায়ীর হাতে নিহত হন।Mughatil ibn Bakri, In search of Truth in Baghdad (در جستجوی حق در بغداد), also appearing under the title "راهي به سوي حقيقت", , p.134-136. Link to item in publisher's catalog:   তবে অধিকাংশ ইতিহাসবিদ ও সুন্নি পণ্ডিত এর বিপক্ষ মত পোষণ করেন।  তথ্যসূত্র  আরও দেখুন   ইরানে উচ্চশিক্ষা  জুন্দশাপুর একাডেমি  স্কুল অব নিসিবিস  ইরানের বিশ্ববিদ্যালয়ের তালিকা  দারুল ফুনুন  প্রাক-আধুনিক যুগ থেকে ইরানি বিজ্ঞানীদের তালিকা  আধুনিক ইরানি বিজ্ঞানী ও প্রকৌশলী  ইরানি গবেষণাকেন্দ্রের তালিকা  বাইতুল হিকমাহ, বাগদাদের আরেকটি প্রতিষ্ঠান  সারুয়েহ  বিষয়শ্রেণী:ইরানের বিশ্ববিদ্যালয় বিষয়শ্রেণী:ইরানে ইসলাম বিষয়শ্রেণী:১১শ শতাব্দীতে প্রতিষ্ঠিত শিক্ষাপ্রতিষ্ঠান বিষয়শ্রেণী:ধ্বংসপ্রাপ্ত বিশ্ববিদ্যালয় ও কলেজ বিষয়শ্রেণী:নিশাপুরের ইতিহাস বিষয়শ্রেণী:আমুলের ইতিহাস বিষয়শ্রেণী:মাদ্রাসা বিষয়শ্রেণী:ধরন অনুযায়ী মাদ্রাসা বিষয়শ্রেণী:ইসলামি পরিভাষা বিষয়শ্রেণী:ইসলামি শিক্ষা
ওসমানপুর ইউনিয়ন বাংলাদেশের খুলনা বিভাগের কুষ্টিয়া জেলার খোকসা উপজেলার একটি ইউনিয়ন পরিষদ। এটি ৪৮.৮৭ কিমি২ (১৮.৮৭ বর্গমাইল) এলাকা জুড়ে অবস্থিত এবং ২০০১ সালের আদমশুমারির হিসাব অনুযায়ী এখানকার জনসংখ্যা ছিল প্রায় ১৩,৭২৬ জন। ইউনিয়নটিতে মোট গ্রামের সংখ্যা ১১টি ও মৌজার সংখ্যা ১১টি।   গ্রামসমূহ   দেবীনগর  শ্রীপুর  হিজলাবট  খানপুর  ওসমানপুর উঃ পাড়া  রায়পুর  কোমরভোগ  রমানাথপুর  গনেশপুর  আজইল  ওসমানপুর দঃপাড়া   তথ্যসূত্র   বিষয়শ্রেণী:খোকসা উপজেলার ইউনিয়ন
পশ্চিম বিহার (পূর্ব) রেলওয়ে স্টেশন দিল্লি মেট্রোর গ্রিন লাইনে অবস্থিত। এটি দিল্লি জাতীয় রাজধানী অঞ্চলের পশ্চিম বিহারের শিবা এনক্লেভে অবস্থিত উত্তোলিত মেট্রো স্টেশন। ২০১০ সালের ৩রা এপ্রিল তারিখে এটি সাধারণ মানুষের ব্যবহারের জন্য চালু করে দেওয়া হয়। স্টেশনে এটিএম পরিষেবা উপলব্ধ।  স্টেশন বিন্যাস জিসড়ক স্তরপ্রস্থান/প্রবেশএল১মধ্যবর্তী তলাভাড়া নিয়ন্ত্রণ, স্টেশন এজেন্ট, মেট্রো কার্ড ভেন্ডিং মেশিন, ক্রসওভারএল২পার্শ্ব প্ল্যাটফর্ম নং- ২, দরজা বাম দিকে খুলবে পূর্বদিকগামীগন্তব্য স্টেশন →ইন্দ্রলোক বা কীর্তি নগর পরবর্তী স্টেশন মাদিপুরপশ্চিমদিকগামী গন্তব্য স্টেশন ← ব্রিগেডিয়ার হোশিয়ার সিংহ পরবর্তী স্টেশন পশ্চিম বিহার পশ্চিমপার্শ্ব প্ল্যাটফর্ম নং- ১, দরজা বাম দিকে খুলবে এল২  তথ্যসূত্র  বহিঃসংযোগ  বিষয়শ্রেণী:দিল্লি মেট্রো স্টেশন বিষয়শ্রেণী:২০১০-এ চালু রেলওয়ে স্টেশন
লু অয়ার্স () নামে পরিচিত তৃতীয় লুইস ফ্রেডরিক অয়ার্স (; ২৮ ডিসেম্বর ১৯০৮ - ৩০ ডিসেম্বর ১৯৯৬) ছিলেন একজন মার্কিন অভিনেতা। তিনি ৬৫ বছরের অধিক সময় চলচ্চিত্র ও টেলিভিশনে অভিনয় করেছেন। তিনি অল কোয়ায়েট অন দ্য ওয়েস্টার্ন ফ্রন্ট (১৯৩০) চলচ্চিত্রে জার্মান সৈনিক পল বাউমার চরিত্রে এবং নয়টি চলচ্চিত্রে ডক্টর কিলডের চরিত্রে অভিনয়ের জন্য সর্বাধিক পরিচিত। তিনি জনি বেলিন্ডা (১৯৪৮) চলচ্চিত্রে অভিনয় করে শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন। এছাড়া তিনি ১৯৭৫ সালে কুং ফু টেলিভিশন ধারাবাহিকে অভিনয় করে নাট্যধর্মী বা হাস্যরসাত্মক ধারাবাহিকে সেরা একক পার্শ্ব অভিনেতা বিভাগে প্রাইমটাইম এমি পুরস্কারের মনোনয়ন লাভ করেন।  প্রারম্ভিক জীবন অয়ার্স ১৯০৮ সালের ২৮শে ডিসেম্বর মিনেসোটা অঙ্গরাজ্যের মিনিয়াপোলিসে জন্মগ্রহণ করেন। তার পিতা লুই অয়ার্স ও মাতা ইর্মা বেভেরনিক। অয়ার্সের যখন চার বছর বয়স তখন তার পিতামাতার বিবাহবিচ্ছেদ ঘটে। লুই সঙ্গীতজ্ঞ ও রাজদরবারের প্রতিবেদক ছিলেন এবং বিবাহবিচ্ছদের পরপরই পুনঃবিবাহ করেন। কৈশোরে অয়ার্স তার মায়ের সাথে তার সৎ বাবা উইলিয়াম গিলমোর ও তার বৈমাত্রেয় ভাইবোনদের সাথে ক্যালিফোর্নিয়া অঙ্গরাজ্যের স্যান ডিয়েগো শহরে বসবাস করতেন।1920 United states Federal Census.  কর্মজীবন অয়ার্সকে এক নৈশ ক্লাবে আবিষ্কার করেন প্রতিভা অন্বেষণকারী প্রতিনিধি ইভান কান। তিনি তাকে গ্রেটা গার্বোর বিপরীতে দ্য কিস (১৯২৯) ছবিতে কাজের জন্য নির্বাচন করেন। অল কোয়ায়েট অন দ্য ওয়েস্টার্ন ফ্রন্ট (১৯৩০) চলচ্চিত্রে জার্মান সৈনিক পল বাউমার চরিত্রে তার কাজ তাকে তারকা খ্যাতি পাইয়ে দেয় এবং ইউনিভার্সাল পিকচার্সের সাথে তার চুক্তি মজবুত করে।  তিনি পরিচালক হিসেবে তার দ্বিতীয় কর্মজীবন শুরু করতে রিপাবলিক পিকচার্সের সাথে চুক্তিবদ্ধ হন এবং হার্টস ইন বন্ডেজ (১৯৩৬) চলচ্চিত্র নির্মাণ করেন। ১৯৩৮ সালে এমজিএমের সাথে চুক্তিবদ্ধ হওয়ার পূর্বে তিনি পুনরায় প্যারামাউন্ট পিকচার্সের সাথে চুক্তিবদ্ধ হন। এই সময়ে তিনি প্যারামাউন্ট থেকে ধারে কলাম্বিয়া পিকচার্সের হলিডে (১৯৩৮) চলচ্চিত্রে ক্যাথরিন হেপবার্নের চরিত্রের মদ্যপ ভাইয়ের ভূমিকায় অভিনয় করেন।  তিনি দ্য ডার্ক মিরর (১৯৪৬) ছবিতে অলিভিয়া ডা হ্যাভিলন্ডের বিপরীতে এবং দি আনফেইথফুল (১৯৪৭) ছবিতে অ্যান শেরিডানের বিপরীতে অভিনয় করেন। জনি বেলিন্ডা (১৯৪৮) চলচ্চিত্রে তিনি জেন ওয়াইম্যানের বিপরীতে অভিনয় করেন। এই কাজের জন্য তিনি শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন, এবং তার সহশিল্পী ওয়াইম্যান শ্রেষ্ঠ অভিনেত্রীর জন্য একাডেমি পুরস্কার অর্জন করেন।  তিনি ১৯৭৫ সালে কুং ফু টেলিভিশন ধারাবাহিকে অভিনয় করে নাট্যধর্মী বা হাস্যরসাত্মক ধারাবাহিকে সেরা একক পার্শ্ব অভিনেতা বিভাগে প্রাইমটাইম এমি পুরস্কারের মনোনয়ন লাভ করেন। তার প্রামাণ্যচিত্র অল্টারস অব দ্য ওয়ার্ল্ড (১৯৭৬) দিয়ে পর্দায় তার প্রাচ্য দার্শনিক চিন্তাধারার প্রকাশ ঘটান। এই কাজের জন্য তিনি ইতিবাচক সমালোচনা অর্জন করেন এবং এটি ১৯৭৭ সালে শ্রেষ্ঠ প্রামাণ্যচিত্র বিভাগে গোল্ডেন গ্লোব পুরস্কার অর্জন করে।  তথ্যসূত্র  বহিঃসংযোগ         বিষয়শ্রেণী:১৯০৮-এ জন্ম বিষয়শ্রেণী:১৯৯৬-এ মৃত্যু বিষয়শ্রেণী:২০শ শতাব্দীর মার্কিন অভিনেতা বিষয়শ্রেণী:দ্বিতীয় বিশ্বযুদ্ধের মার্কিন সামরিক কর্মকর্তা বিষয়শ্রেণী:মার্কিন চলচ্চিত্র অভিনেতা বিষয়শ্রেণী:মার্কিন টেলিভিশন অভিনেতা বিষয়শ্রেণী:মার্কিন বেতার অভিনেতা বিষয়শ্রেণী:মিনিয়াপোলিসের অভিনেতা বিষয়শ্রেণী:ওয়েস্টউড ভিলেজ মেমোরিয়াল পার্ক সমাধিতে সমাহিত বিষয়শ্রেণী:মেট্রো-গোল্ডউইন-মেয়ারের চুক্তিবদ্ধ শিল্পী বিষয়শ্রেণী:দ্বিতীয় বিশ্বযুদ্ধের মার্কিন সেনা কর্মকর্তা বিষয়শ্রেণী:মার্কিন লুথারান